Bemanningskrise i Forsvaret: Fjerner artilleriavdeling 
Mens Stortinget diskuterer tidenes milliardsatsing på forsvar, står Forsvaret i en akutt bemanningskrise. Hærens toppledelse forbereder nå større endringer i Artilleribataljonen.  De erkjenner at endringene vil svekke den operative beredskapen, men sier at det samtidig vil samle små fagmiljøer som nå er avhengige av enkeltpersoner.    – Bakgrunn for omstillingen av batteriene i Artilleribataljonen er utfordringer knyttet til personell og kompetanse, skriver oberstløytnant Mats Winther Dyrstad, fungerende fagsjef for artilleri i Hæren, i en e-post til VG. Inntil nylig har Artilleribataljonen hatt tre operative batterier med nye og topp moderne K9 artillerikanoner: Mobiliseringsstatus Dyrstad opplyser at kanonene på Setermoen nå samles i batteri N, og ildlederne i batteri O. – Neste fase innebærer å overføre materiell og personell i batteriet på Rena til batteriene på Setermoen, og deretter sette batteriet på Rena på mobiliseringsstatus, skriver Mats Dyrstad. Hæren presiserer at den endelige beslutningen ikke er tatt. Men innebærer at Telemark Bataljon ikke lengre vil ha daglig støtte fra Artilleribataljonen.  Dermed blir også de fire kanonene som nå er i operativ drift på Rena, overført til de to batteriene på Setermoen. Anskaffet 28 – bruker 12  De siste årene har Forsvaret anskaffet 28 artillerivogner i en milliard-anskaffelse fra Sør-Korea. – Antall kanoner i daglig drift opprettholdes på 12 som før, presiserer Dyrstad. – Ulempen er at det vervede kanonbatteriet på Rena må settes på mobiliseringsstatus. Ulempen ved det er imidlertid langt mindre enn fordelene, opplyser fagsjefen for artilleri i Hæren. Bemanningskrise  – Bemanningen i Forsvaret er mange steder nede på et kritisk nivå, sier Torbjørn Bongo, leder i LO-tilknyttede Norges offiser og spesialistforbund til VG. – Det samme som VG hører fra Hæren om bemanningsproblemer, hører vi også fra Sjøforsvaret og Luftforsvaret, sier han. Bongo sier at mange steder er bemanningen så kritisk at sjefene må foreta svært smertefulle valg: – De spør seg om de skal beholde folk i den operative strukturen, eller om de skal flytte folk til skolene for å utdanne nye. I Artilleribataljonen kan den løsningen de har valgt trolig være hensiktsmessig, gitt bemanningssituasjonen, sier han. Fremtidig vekst  Men Hærens ledelse håper at de kan få noe positivt ut av å omorganisere Artilleribataljonen: – Antallet årsverk/fast ansatte videreføres på samme nivå, men annerledes organisert, og antall vernepliktige under utdanning økes. Det øker også rekrutteringsgrunnlaget til bataljonen, og muliggjør dermed fremtidig vekst, opplyser Mats Winther Dyrstad.   
Hærens profesjonelle kampstyrke i Telemark Bataljon risikerer å miste sin operative artillerienhet. Endringene i Artilleribataljonen knyttes til mangel på personell og kompetanse. De fire operative kanonene på Rena kan bli overført til  Setermoen. Forsvaret står i en akutt bemanningskrise og må ta smertefulle valg.